Nokså små, ovale, matte, grønne skjoldbiller (døde eksemplarer gjerne brunrøde). Oversiden er svært tett og kraftig punktert. Hodet er ganske lite, ikke synlig ovenfra, antennene forholdsvis korte. Kroppsformen er avlangt til bredt oval. Pronotum er mye bredere enn langt, rundet, litt bredere enn dekkvingene, som er jevnbrede til rundede og noe hvelvede. Beina er nokså korte.